فتحيه احمد

فتحيه احمد  مغنيه مصريه، اتولدت سنة 1898 فى حى الخرنفش فى القاهره. اتوفت فى 5 ديسمبر 1975

 اخواتها تفيده و رتيبه احمد و مفيده احترفو الغنا
 لحن ليها داود حسنى، كامل الخلعى، ابو العلا محمد ، سيد درويش، محمد القصبجى، زكريا احمد، رياض السنباطى، احمد صدقى، والملحن الاسكندرانى محمد عفيفى
 كانت صاحبة ام كلثوم لأكتر من ستين سنه
 سموها مطربة القطرين بسبب سفرها الكتير بين مصر وبلاد الشام و العراق

حياتها
اتولدت فتحيه أحمد سرى سنة 1908،  فى حى الأنفوشى  فى اسكندريه. و ابتدت التألُّق الفنى و هيا عندها عشر سنين ، فكان يتسابق مديرو الفرق المسرحيه للاتِّفاق معاها علا الغنا بين الفصول، و خصوصن الفرق المسرحيه الشاميه.

كان تألُّقها الغنائى المسرحى، وصل ذروته فى سنة 1981، لمادخلت فرقة نجيب الريحانى  فى تياترو اچيبسيانا ، اشسابت بالغنا فى مسرحيات: «حمار و حلاوه» و «ولو» و «ام احمد». و فى نفس السنه اشسابت كمان بالغنا فى مسرحيات نادى التمثيل العصري، و منها: «السقا»، «الا بلاش»، «جه يكحلها»، «الضحية». و فى سنة 1919 انضمت لفرقة أمين عطا الله وكاميل شامبير بتياترو الماجستيك، فاشسابت فى غناء مسرحية «نعيمًا». و فى سنة 1920 انضمَّت لفرقة أمين صدقى وعلى الكسار، واشسابت فى غناء وتمثيل مسرحية «راحت عليك» و فى سنة 1921 قامت بأدوار البطوله فى مسرحيات فرقة منيره المهديه، بدل من منيره اللى سابت الفرقه بسبب مشاكلها مع جوزها محمود جبر. و من المسرحيات دى : «كلام فى سرك»، «أدنا»، «التالته تابته »، «الكابورال سيمون».

وفى سنة 1925 انضمَّت فتحيه لفرقة أمين صدقى و نجيب الريحانى، و قامت ببطولة مسرحيات: «قنصل الوز»، «مراتى فى الجهادية»، «بنت الشبندر». و فى سنة 1926 اشسابت بالغناء فى مسرحية «ليلة كليوباترا» لفرقة عكاشة. و فى سنة 1927 مثَّلت دور كليوباترا فى مسرحية «كليوباترا و مارك أنطوان» لفرقة منيرة المهدية، كمان شاركت بتختها المزيكا فى الغنا بين فصول مسرحية «الامبراطور» لفرقة فاطمه رشدى.

وكان الشغل دا هو آخِر عهد ليها بالتمثيل و الغنا المسرحى فى الفتره دى، حيث اتجهتبعد كده لالشغل الغنائى فى الكازينوهات والصالات، وذلك فى أواخر سنة 1927، ومنها كازينو البوسفور، وصالة بديعة مصابني.

وفى سنة 1933، و بعد احتجاب طويل عن الفن كوَّنت فتحيه أحمد فرقه مسرحيه استعراضيه ، و افتتحت بيها صاله مكشوفه  عند الكوبرى الانجليزى، سمتها  «جنينة فتحيه»، و فيها عرضت مسرحيات: «أشكرك»، «أنا المصرى»، «النكته البريئه» لمحمد اسماعيل. ده و استعراض «افتتاح كوبرى الخديو اسماعيل» وهذه الأعمال كان من تلحين ابراهيم فوزى، وبطولة فتحيه احمد.

وفى سنة 1934  فتحيه سابت صالتها اللى فى جنينتها و رجعت مرة تانيه للغناء فى صالات ومسارح التانيين، زى: صالة ببا، ومسرح رمسيس؛ حيث اشسابت بالغناء فى مسرحيات: «صندوق الدنيا»، «أولاد الفقرا»، «الفاجعة» … لفرقة يوسف وهبي. وظلَّت فتحية أحمدبعد كده تعمل فى مجال الغناء والتمثيل المسرحى والسينمائى فترة كبيرة، و كان من أهم أفلامها «حنان»، وقامت ببطولته مع بشارة واكيم وتحية كاريوكا، ومن اخراج كمال سليم. ولما بلغت فتحية أحمد سن الخمسين اعتزلتِ الغنا فتره طويله لغاية ما ماتت فى 5 ديسمبر 1975.

 اشهر اعمالها 
 زورونى كل سـنه مره
 يا ترى نسى ليه
 الحلوه دى قامت تعجن
 أوبريت ولو
 طلعت يا محلا نورها
ياحلاوة الدنيا ياحلاوه
 أوبريت قولو له
 مظلومه وياك يا ابن عمى
 أوبريت فشر
 مظلومه وياك يا ابن عمى , اسطوانات ميشيان
 يابو الكشاكش ,اسطوانات ميشيان
 طلعت يامحلا نورها ,اسطوانات ميشيان
 الفين حمد الله علا سلامتك ,اسطوانات ميشيان
 أنا بابيع الغربال ,اسطوانات ميشيان

 مسرحيه 
 يوم القيامه من ألحان زكريا احمد اللى غنت فيها أغنيتها المشهوره يا حلاوة الدنيا يا حلاوه

 شوف 
شخصيات مصريه مشهوره
200px|center

تصنيف:مواليد 1898
تصنيف:وفيات 1975
تصنيف:مغنيات مصريات